споразумеят относно общ работен език за процедурата пред арбитражния комитет.
 42.
 Ако страните по споразумението не съумеят да се споразумеят относно общ работен език, всяка от тях предприема своевременно необходимите мерки, за да осигури превод на своите писмени становища на езика, избран от другата страна по споразумението, като поема свързаните с това разноски, а страната ответник предприема необходимите мерки, за да осигури устен превод на устните становища на езиците, избрани от страните по споразумението.
 43.
 Решенията на арбитражния комитет се съобщават на езика или езиците, избран/и от страните по споразумението.
 44.
 Разходите за писмен превод на решението на арбитражния комитет се поделят поравно между страните по споразумението.
 45.
 Всяка от страните по споразумението може да представи мнението си по всеки превод на документ, изготвен съгласно настоящите правила.
 ИЗЧИСЛЯВАНЕ НА СРОКОВЕТЕ
 46.
 Когато при прилагането на параграф 7 от настоящия процедурен правилник една от страните по споразумението получи документ на дата, различна от датата, на която другата страна по споразумението е получила този документ, всеки срок, който се изчислява в зависимост от датата на получаване на този документ, започва да тече от по-късната дата на получаване на този документ.
 ДРУГИ ПРОЦЕДУРИ
 47.
 Настоящият процедурен правилник се прилага и при процедурите съгласно член 312, параграф 2, член 313, параграф 2, член 315, параграф 3 и член 316, параграф 2 от настоящото споразумение. При все това сроковете, посочени в настоящия процедурен правилник, се адаптират съобразно специалните срокове, предвидени за приемането на решение от арбитражния комитет при тези други процедури.
 ПРИЛОЖЕНИЕ ХХV КЪМ ГЛАВА 15
 КОДЕКС ЗА ПОВЕДЕНИЕ НА ЧЛЕНОВЕТЕ НА АРБИТРАЖНИТЕ КОМИТЕТИ И МЕДИАТОРИТЕ
 Определения
 1.
 По смисъла на настоящия кодекс за поведение:
 а)
 „арбитър“ означава член на арбитражен комитет, който е създаден по силата на член 307 от настоящото споразумение;
 б)
 „медиатор“ означава лице, което осъществява процедура по медиация в съответствие с глава 15 (Механизъм за медиация) на дял IV;
 в)
 „кандидат“ означава лице, чието име фигурира в списъка на арбитрите, посочен в член 323 от настоящото споразумение, и чиято кандидатура за назначаване като член на арбитражен комитет се разглежда по реда на член 307 от настоящото споразумение;
 г)
 „помощник“ означава означава лице, което в рамките на мандата на определен арбитър или медиатор, извършва проучвания или оказва съдействие на този арбитър или медиатор при изпълнение на неговите функции;
 д)
 „процедура“, освен ако не е предвидено друго, означава процедура пред арбитражен комитет или по медиация съгласно настоящото споразумение;
 е)
 „персонал“, по отношение на арбитър или медиатор, означава лицата, които са под ръководството и контрола на съответния арбитър или медиатор, с изключение на помощниците.
 Отговорности в рамките на процедурата за уреждане на спорове
 2.
 Кандидатите и арбитрите или медиаторите са длъжни да избягват всяко явно и привидно нарушаване на деонтологичните норми, да бъдат независими и безпристрастни, да избягват всеки пряк или косвен конфликт на интереси и да съблюдават строги норми на поведение, за да се гарантират интегритетът и безпристрастността в рамките на механизма за уреждане на спорове. Бившите кандидати, арбитри или медиатори са длъжни да спазват задълженията, определени в параграфи 15, 16, 17 и